Ritratt: Facebook - Alfie Fabri .td_uid_2_61d7691f50510_rand.td-a-rec-img{text-align:left}.td_uid_2_61d7691f50510_rand.td-a-rec-img img{margin:0 auto 0 0} Dan tar-ritratt mhu ħadd ħlief il-kantant Ivan Grech li llum jagħlaq 53 sena. Ivan twieled l-Isla fis-6 ta' Jannar tal-1969. Huwa ilu minn April tal-2003 miżżewweġ lil Deborah Vassallo. Ivan huwa wkoll ħu l-preżentatriċi Josette Hamilton. Bħal ma jagħmel kull sena, Ivan qed jitlob lis-segwaċi tiegħu biex jagħtuh rigal, u dan f'forma ta' donazzjoni lil Puttinu Cares. Min hu interessat li jgħin lil Ivan jilħaq l-għan tiegħu għandu jagħfas hawn . Ivan Grech ingħaqad mal-Winter Moods fis-Snin 80. Għall-ewwel kienu joqgħodu jdoqqu f'garaxx fl-Isla sakemm bil-mod il-mod bdew idoqqu madwar Malta u anke f'festivals barra minn Malta. Matul il-karriera tagħhom, Winter Moods kellhom l-opportunità li jiltaqgħu u jdoqqu ma' uħud mill-idoli tagħhom bħal Bryan Adams, Elton John, Roger Hodgson (eks Supertramp), Bob Geldof, Fish (eks Marillion), Antonello Venditti, Deep Purple u l-grupp SAS iffurmata minn Spike Edney (eks keyboardist ta' Queen), Paul Young, Fish u Chris Thompson, li magħhom Ivan kanta wkoll Crazy Little Thing Called Love. Fl-2007 il-grupp kien parti mill-kunċert ta' CiaO'Scia li sar f'Malta li ħadu sehem fih Claudio Baglioni, Gianni Morandi u Riccardo Cocciante. Baglioni kanta Marigold ta' Winter Moods flimkien mal-grupp. Winter Moods daqq f'numru ta' festivals tal-mużika fl-Ewropa. F'Ġunju 2000, il-grupp ħa sehem fil-Belfort Rock Festival fi Franza, waqt li f'Settembru 2002 Winter Moods ipparteċipaw fil-National Youth Rock Festival f'Ċipru. Jaf jinteressak: Live: Ivan Grech b'kunċert mit-terrazzin F'Lulju 2003 Winter Moods ġew mistiedna biex idoqqu fl-Hard Rock Café f'Ruma. Fl-2004, wara s-suċċess fil-kompetizzjoni tar-radju Ġermaniż WDR2 – Europa XXL, fejn Winter Moods ġew l-ewwel fost 10 gruppi mill-Ewropa, huma ġew mistiedna biex idoqqu fir-Ring Fest li sar f'Cologne, il-Ġermanja. Apparti s-sehem tiegħu mal-Winter Moods, Ivan Grech ħadem ukoll fuq bosta inizjattivi biex jgħin għaqdiet tal-karità. Ivan jagħmel ukoll parti mill-panel ta' ġurija fit-tielet staġun ta' X Factor Malta li jixxandar nhar ta' Ħadd fid-8.50pm fuq TVM. Aqra wkoll: Magħrufa l-ewwel 6 finalisti ta' X Factor Malta Nawguraw lil Ivan l-isbaħ xewqat f'għeluq sninu. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61d7691f50a19_rand.td-a-rec-img{text-align:left}.td_uid_3_61d7691f50a19_rand.td-a-rec-img img{margin:0 auto 0 0}